open-index/open-wikipedia-markdown huggingface dataset:
Alex Proyas

**Alexander ”Alex” Proyas** (s. 23. syyskuuta 1963 Kairo) on australialainen elokuvaohjaaja, -tuottaja ja -käsikirjoittaja. Hänet tunnetaan erityisesti fantasia- ja tieteiselokuvistaan.

## Elämänvaiheet ja ura
Alex Proyas syntyi kreikkalaisten vanhempien lapsena Egyptissä. Perhe muutti Australiaan, kun Alex oli kolmivuotias. Hän opiskeli elokuvakoulussa ja muutti Los Angelesiin Yhdysvaltoihin luodakseen uraa elokuva-alalla. Aluksi hän ohjasi mainoksia ja musiikkivideoita.

Proyasin esikoisohjaus oli pienimuotoinen, palkittu tieteisjännityselokuva *[[Spirits of the Air, Gremlins of the Clouds]]* (1989). Seuraava ohjaustyö herätti jo huomiota: *[[Crow]]* vuonna 1994. Elokuva sai traagista lisäväriä, kun pääosan esittäjä Brandon Lee kuoli kuvauksissa tapaturmaisesti kahdeksan päivää ennen niiden päättymistä.

Vuonna 1998 Proyas ohjasi synkkäsävyisen tieteiselokuvan *[[Dark City]]*. Toisin kuin *Crow*, se ei menestynyt teatterikierroksella, vaikka saikin useita palkintoja ja nauttii tiettyä kulttimainetta. Elokuvasta julkaistiin ohjaajan versio vuonna 2008.

Tieteiselokuva *[[I, Robot (elokuva)|I, Robot]]* (2004) perustuu löyhästi Isaac Asimovin novellikokoelmaan. Pääosassa nähtiin Will Smith, ja teatterikierroksella elokuva menestyi hyvin, vaikka se saikin ristiriitaisia arvioita. Seuraavaksi Proyas ohjasi elokuvan *[[Tieto (elokuva)|Tieto]]* (2009), jonka pääosassa oli Nicolas Cage.

*Tiedon* jälkeen Proyasin oli tarkoitus ohjata John Miltonin eepokseen *[[Kadotettu paratiisi]]* perustuva elokuva, jonka pääosaan valittiin Bradley Cooper. Tuotantoyhtiö Legendary Pictures hylkäsi kuitenkin projektin vuonna 2012 ennen kuvausten alkua, kun budjettia ei saatu karsittua riittävästi.

Proyasin seuraava toteutunut elokuva oli muinaiseen Egyptiin sijoittuva *[[Gods of Egypt]]*, joka sai ensi-iltansa helmikuussa 2016.

## Filmografia
### Pitkiä elokuvia
* *[[Spirits of the Air, Gremlins of the Clouds]]* (1989)
* *[[Crow]]* (1994)
* *[[Dark City]]* (1998)
* *[[Garage Days]]* (2002)
* *[[I, Robot (elokuva)|I, Robot]]* (2004)
* *[[Tieto (elokuva)|Tieto]]* (2009)
* *[[Gods of Egypt]]* (2016)

### Lyhytelokuvia
**Neon* (1980)
**Groping* (1980)
**Strange Residues* (1981)
**Spineless* (1987)
**Book of Dreams: Welcome to Crateland* (1994)

### Musiikkivideoita
**Kiss The Dirt (Falling Down The Mountain)* – INXS (1986)
**Magic Touch* – Mike Oldfield
**Don't Dream It's Over* – Crowded House (1987)
**Holiday* – The Other Ones (1987)
**Better Be Home Soon* – Crowded House (1988)
**Songlines* (1989)
**The Best of [[Sting]]: Fields of Gold 1984–1994* (1994)

## Lähteet

## Aiheesta muualla
* Alex Proyasin kotisivu
* 
*
Joshua Clottey

**Joshua Clottey** (s. 1977 Accra, Ghana) on ghanalainen ammattilaisnyrkkeilijä ja entinen IBF-liiton välisarjan maailmanmestari.

Vuonna 1995 ammattilaisuransa aloittanut Clottey pääsi iskemään marraskuussa 1999 Carlos Baldomiria vastaan WBC-liiton välisarjan international-tittelistä Lontoossa. Hän johti ottelua pisteissä 10 erän jälkeen, mutta joutui lopulta diskatuksi 11. erässä puskemisen takia. Seuraavassa ottelussaan vuonna 2001 hän voitti välisarjan Afrikan mestaruuden 10. erän teknisellä tyrmäyksellä Ike Obia vastaan.

Oteltuaan jonkin aikaa kotimaassaan Ghanassa Clottey siirtyi Yhdysvaltoihin. Heinäkuussa 2004 hän voitti Yhdysvaltain välisarjan mestaruuden viidennen erän teknisellä tyrmäyksellä Christopher Henrystä. Joulukuussa 2005 hän voitti WBC-liiton ylemmän välisarjan *Continental Americas* -tittelin täydet 10 erää kestäneessä ottelussa Marcos Primeraa vastaan. Seuraavan vuoden heinäkuussa hän kohtasi Richard Gutierrezin IBF-liiton välisarjan intercontinental-titteliottelussa ja voitti 12-eräisen ottelun tuomareitten enemmistöpäätöksellä.

12. joulukuuta 2006 Clottey pääsi vihdoin maailmanmestaruusotteluun, kun hän kohtasi WBO:n välisarjan mestarin Antonio Margariton. Ottelu kesti täydet 12 erää, mutta Margarito tuomittiin voittajaksi kaikin tuomariäänin. Seuraavassa ottelussa heinäkuussa 2007 Clottey voitti 10-eräisessä ottelussa entisen kevytsarjan maailmanmestarin Diego Corralesin, joka kuoli kuukauden kuluttua ottelusta.

Voitettuaan Shamone Alvarezin joulukuussa 2007 pääsi hän uudelleen iskemään maailmanmestaruudesta. Elokuussa 2008 käydyssä ottelussa panoksena oli avoimena ollut IBF-liiton välisarjan mestaruus ja vastassa Zab Judah. Clottey voitti ottelun johdettuaan kaikkien tuomareitten pistekorteissa kun ottelu keskeytettiin yhdeksännessä erässä Judahin saatua vamman silmäänsä. 

Viimeisimmässä ottelussaan Clottey kohtasi Miguel Cotton WBO-liiton välisarjan mestaruusottelussa. Hän kävi kanveesissa jo ensimmäisessä erässä, mutta ottelu oli hyvin tasainen ja kesti täyden ajan. Cotto julistettiin lopulta voittajaksi tuomarien hajaäänituomiolla.

Seuraavassa ottelussaan Clottey kohtaa Manny Pacquiaon WBO-liiton välisarjan MM-ottelussa 13. maaliskuuta 2010.

## Lähteet
* Ammattilaisottelutilastot Boxrec-tietokannassa

### Viitteet
Đông Nam Bộ

**Đông Nam Bộ** (Kaakkoisalue) on yksi Vietnamin kahdeksasta epävirallisesta suuralueesta. Alue muodostuu  seitsemästä maakunnasta (*tinh*)   Bà Rịa-Vũng Tàu,  Bình Dương,  Bình Phước, Bình Thuận, Đồng Nai,  Ninh Thuận, Tây Ninh ja niiden lisäksi siihen kuuluu maakuntiin rinnastettava  Hồ Chí Minhin kaupunki (entinen Saigon)  Huhtikuussa 2009 alueella oli yhteensä 16 miljoonaa asukasta.

Đông Nam Bộhon kuuluvat eteläisen alangon osat Mekongin suiston pohjoispuolella.
Suurimmista kaupungeista Biên Hòa on kasvanut kiinni Hồ Chí Minhin kaupunkiin.  Vũng Tàu  on tärkeä öljynjalostuskeskus.  Tây Ninhissä syntyi synkretistinen uskonnollinen liike Cao Đài. Toinen alueen tunnettu paikka on Củ Chi -tunnelit joissa vietnamilaiset piileksivät Vietnamin sodan aikana.
 
Alueella on neljä kansallispuistoa. Cát Tiênin kansallispuisto on Vietnamin laajin suojeltu alankoalueiden sademetsä ja siellä elää vielä sarvikuonoja. Côn Đảon kansallispuistossa rannikolla suojellaan merikilpikonnia, merilehmiä ja koralliriuttoja.  Lò Gò Xa Mátin kansallispuistossa on monenlaisia apinoita. Bù Gia Mậpin kansallispuistossa elää monia uhanalaisia eläimiä, mahdollisesti myös tiikereitä. 

## Lähteet
Laivasto tanssii

**Laivasto tansii** (*Follow the Fleet*) on Mark Sandrichin ohjaama yhdysvaltalainen musiikkielokuva vuodelta 1936. Elokuva pohjautuu Hubert Osbornen näytelmään *Shore Leave*.

## Roolit

## Lähteet

## Aiheesta muualla
*
Major League Baseball -kausi 2009

## Runkosarja

Runkosarjan ensimmäinen ottelu oli 5. huhtikuuta pelattu Philadelphia Phillies – Atlanta Braves ja viimeinen 6. lokakuuta pelattu Minnesota Twinsin ja Detroit Tigersin välinen ylimääräinen ottelu, jossa joukkueet ratkaisivat American Leaguen (AL:n) Central Divisionin mestaruuden. Uusintaottelu oli pelattava, koska 162 ottelun jälkeen molemmilla joukkueilla oli 86 voittoa, jolla joukkueet jakoivat divisioonansa kärkipaikan. Uusintaottelu venyi 12. vuoropariin ja päättyi Twinsin voittoon 6–5.

Liigojen välinen tähdistöottelu pelattiin 14. heinäkuuta Busch Stadiumilla St. Louisissa ja tämän ottelun AL voitti 4–3. Voitto takasi AL-joukkueelle kotiedun World Seriesiin. Runkosarjan kohokohtia oli St. Louis Cardinalsin ykkösen Albert Pujolsin vahvat otteet: koko MLB:n kausitilastossa hän oli paras sekä kunnareissa että tuoduissa juoksuissa ja lisäksi jakoi lyötyjen juoksujen kärkisijaa yhdessä Prince Fielderin ja Ryan Howardin kanssa. Chicago White Soxin aloitussyöttäjä Mark Buehrle pelasi täydellisen pelin (jossa syöttäjä pelaa ottelun alusta loppuun eikä yksikään vastustajan pelaaja selviä juoksijaksi kenttäpesälle mistään syystä koko ottelun aikana) 23. heinäkuuta Tampa Bay Raysia vastaan. Kyseessä oli koko MLB:n historian 16. täydellinen peli, kukaan ei ole kyennyt suoritukseen useammin kuin kerran.

Kauden Most Valuable Player -palkinnon AL:ssa sai Minnesota Twinsin sieppari Joe Mauer ja National Leaguessa Albert Pujols. Parhaalle syöttäjälle myönnettävän Cy Young -palkinnon AL:ssa sai Kansas City Royalsin Zack Greinke ja NL:ssa San Francisco Giantsin Tim Lincecum.

## Runkosarjan sarjataulukot
### American League

### National League

## Postseason

### League Division Series

† = 11 vuoroparia

### League Championship Series

†  = 13 vuoroparia

‡  = 11 vuoroparia

### World Series
Nainen ei armoa antanut

**Nainen ei armoa antanut** (*The Little Foxes*) on William Wylerin ohjaama yhdysvaltalainen elokuva vuodelta 1941. Se pohjautuu Lillian Hellmanin 1939 kirjoittamaan näytelmään *The Little Foxes*. 

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni

Bette Davis näyttelee elokuvassa Regina Giddensiä, joka pyrkii tekemään sovinnon aviomiehensä Horacen (Herbert Marshall) kanssa, pystyäkseen lainaamaan veljilleen rahaa puuvillakutomon aloittamiseen. Tämän epäonnistuttua Regina pyrkii naittamaan tyttärensä Alexandran (Teresa Wright) veljenpoikansa Leon (Dan Duryea) kanssa, päästäkseen sitä kautta käsiksi miehensä rahoihin. Myös tämä epäonnistuu ja Leon isä Oscar (Carl Benton Reid) painostaa poikansa varastamaan perheyritykseltä joukkovelkakirjoja. Regina yrittää kiristää veljiään varkaudella, mutta tämäkin suunnitelma kariutuu.

Elokuvan kohtaus, jossa Horace Giddens saa sydänkohtauksen, ja hänen vaimonsa kieltäytyy antamasta hänelle lääkettä, aiheutti ongelmia sensuurin kanssa, sillä Regina Giddensin koettiin käytännössä selvinneen murhasta. Sensorit kuitenkin päättivät Reginan saaneen riittävän rangaistuksen, kun hänen tyttärensä karkaa avioituakseen lehtimiehen kanssa.

## Roolit

## Lähteet
Patrick Liewig

**Patrick Liewig** (s. 4. lokakuuta 1950) on ranskalais-sveitsiläinen jalkapallovalmentaja. Hän toimii Tunisian pääsarjassa pelaavan Club Africainin teknisenäjohtajana.

## Valmennusura
Liewig aloitti valmennustehtävät vuonna 1989 toimiessaan vuoteen 1999 asti Paris Saint-Germainin harjoituskeskuksen pääjohtajana. Sittemmin hän toimi samantapaisessa tehtävässä arabiemiirikuntalaisen Al Wahdan harjoituskeskuksessa.

Varsinaisen valmentamisen Liewig aloitti vuonna 2001 toimiessaan Arabiemiirikuntien alle 20-vuotiaiden maajoukkueen päävalmentajana. Hän toimi tehtävässään aina vuoteen 2003 asti, jonka aikana Liewig johdatti maan puolivälieriin Aasian nuorten kisoissa 2002, jossa se hävisi Japanille 3-0.

1. syyskuuta 2003 Liewig nimitettiin norsunluurannikkolaisen Mimosasin päävalmentajaksi, jonka peräsimessä hän saavutti paljon menestystä. Joukkue taisteli mestaruudesta ensimmäisestä valmennus vuodesta alkaen. Liewig johdatti Mimosasin kolmeen peräkkäiseen liigamestaruuteen vuosina 2004, 2005 ja 2006, jonka lisäksi joukkue sijoittui toiseksi vuosina 2007 ja 2008. Mimosas menestyi myös cupeissa voitettuaan Norsunluurannikon cupin kolmesti. Liewig luotsasi joukkueen myös vuoden 2006 Afrikan Mestarien liigan semi-finaaliin saakka, jossa se hävisi eteläafrikkalaiselle Orlando Piratesille. Liewig saavutti vielä viimeisellä valmennuskaudellaan Houphouet-Boigny Cupin voiton ennen siirtymistään Tunisiaan.

Liewig allekirjoitti kolmen vuoden sopimuksen toukokuussa 2009 tunisialaisen Stade Tunisienin kanssa. Ensimmäisen kautensa aikana hänet liitettiin Tunisian maajoukkueen uudeksi päävalmentajaksi, kun Tunisian jalkapalloliitto harkitsi vuoden 2010 Afrikan kisojen aikana Liewigin palkkaamista Tunisian jäätyä kisoissa alkulohkoon. Liewig valmensi Stade Tunisienia kahden kauden ajan, josta paras sijoitus oli Tunisian pääsarjassa viides tila. Sitä vastoin Tunisian cupissa joukkue eteni kaksi kertaa peräkkäin välieriin.

Kesällä 2011 Liewig nimitettiin Club Africainin tekniseksijohtajaksi. Faouzi Benzartin erottua Club Africainin päävalmennuksesta 8. joulukuuta 2011 Liewig nimitettiin joukkueen väliaikaiseksi päävalmentajaksi, kunnes joukkue palkkasi tilalle algerialaisen Abdelhak Ben Chikhan. 

## Saavutukset
*Norsunluurannikon mestaruus: 2004, 2005, 2006
*Norsunluurannikon cup: 2005, 2007, 2008
*Houphouet-Boigny Cup: 2005, 2007, 2008, 2009

## Lähteet
Robert L. Reymond

**Robert L. Reymond** (30. lokakuuta 1932 – 20. syyskuuta 2013) oli reformoitu teologi ja systemaattisen teologian professori Knox Theological Seminary -oppilaitoksessa. Hän suoritti B.A.-, M.A.- ja Ph.D.-tutkinnot Bob Jonesin yliopistossa. Hänen tunnetuimmat kirjansa olivat *New Systematic Theology of Christian Faith* (1998) ja *Jesus Divine Messiah* (2003). Hän oli myös supralapsarianismin kannattaja.

## Lähteet
Jousiorkesteri

**Jousiorkesteri** on jousisoittimista koostuva orkesteri. Se koostuu yleensä viuluista, alttoviuluista, selloista ja kontrabassoista, jotka on jaettu seuraaviin ryhmiin: ensimmäiset viulut, toiset viulut, alttoviulut, sellot ja kontrabassot.

## Teoksia jousiorkesterille
Jousiorkesterille on olemassa sekä alun perin sille sävellettyjä että sovitettuja teoksia. Eräitä teoksia, joissa jousiorkesteria on käytetty, ovat:

* Samuel Barber: *[[Adagio jousille]]*
* Edward Elgar: *[[Johdanto ja allegro]]*
* Edvard Grieg: *[[Holberg-sarja]]* (alun perin pianolle sävelletty, mutta säveltäjän itse jousille sovittama)
* Jean Sibelius: *[[Andante festivo]]*
* Richard Strauss: *[[Metamorphosen]]*

## Tunnettuja jousiorkestereita
*Helsingin Juniorijouset
*Keski-Pohjanmaan Kamariorkesteri
*Mikkelin kaupunginorkesteri
*Virtuosi di Kuhmo
*Vox Artis

## Lähteet
Survival (Grand Funk Railroadin albumi)

**Survival** on yhdysvaltalaisen Grand Funk Railroad -yhtyeen huhtikuussa 1971 julkaistu neljäs studioalbumi. Singleinä julkaistiin coverit "Feelin' Alright" (Traffic) sekä "Gimme Shelter" (The Rolling Stones).

## Kappaleet
**A-puoli**
#
# 
#
# 
**B-puoli**
# 
# 
#

### Bonuskappaleet vuoden 2002 painoksella
#I Can't Get Along with Society
#Jam (Footstompin' Music)
#Country Road (editoimaton alkuperäinen versio) 
#All You've Got Is Money (editoimaton alkuperäinen versio) 
#Feelin' Alright (editoimaton alkuperäinen versio)

## Kokoonpano
*Mark Farner – kitara, kosketinsoittimet, huuliharppu, laulu
*Don Brewer – rummut, laulu
*Mel Schacher – bassokitara

## Lähteet
Steve Harley & Cockney Rebel

**Steve Harley & Cockney Rebel** oli englantilainen 1970-luvun alussa perustettu glam rock -yhtye.  Sen musiikki kattaa laajan kirjon tyylejä popista aina progressiiviseen rockiin. Se sai viisi albumia ja 12 singleä brittien virallisille listoille.

Cockney Rebelin perusti lehtitoimituksessa työskennellyt Steve Harley ystävineen. Harley hankki yhtyeelle mainetta röyhkeillä haastatteluillaan, joissa hän haukkui melkein kaikki siihenastiset artistit ja ivaili sillä, miten helppoa on nousta rocktähdeksi. 

Cockney Rebelin ensimmäinen hitti oli ”Sebastian” vuonna 1973. Sitä seurasi ”Judy Teen”, jonka konserttiesitykset ottivat visuaalisia vaikutteita Stanley Kubrickin tuoreesta dystopiaelokuvasta *[[Kellopeliappelsiini (elokuva)|Kellopeliappelsiini]]*. Pian Britannian Top Teniin nousi single ”Mr. Soft”. Kakkosalbumin *[[The Psychomodo]]* jälkeen Harley hajotti yhtyeen jouduttuaan yhä pahempiin riitoihin musiikkitoimittajien kanssa, mutta toi yhtyeen pian takaisin uudistuneella kokoonpanolla ja nimellä Steve Harley & Cockney Rebel. Single ”Make Me Smile (Come Up and See Me)” nousi brittilistan ykkössijalle maaliskuussa 1975. Samana vuonna ilmestynyt albumi *The Best Years of Our Lives* on yhtyeen eniten myyty.

Yhtye panosti ajan glam rock -tyylin mukaan lavakoreografiaan, esiintymishahmoihin ja -pukuihin sekä valoefekteihin. *Helsingin Sanomien* Julius Heikkilä ei pitänyt Harleya kovin kummoisena laulajana mutta sitäkin tehokkaampana lavaesiintyjänä. Hän kehui myös yhtyeen komppiryhmän latinalaisvaikutteista polyrytmiikkaa, mutta moitti maaliskuussa 1976 järjestetyn Kulttuuritalon konsertin järjettömän kovaa äänenvoimakkuutta. Cockney Rebel kävi ensivierailulla Suomessa toukokuussa 1975 ja esiintyi silloin Finlandia-talossa.

1980-luvulla Steve Harley teki soolouraa Yhdysvalloissa ja levytti muun muassa Sarah Brightmanin kanssa. 1990-luvulla hän jatkoi soolouraansa Britanniassa. Vuonna 2005 hän kokosi uudelleen yhtyeen nimeltä Cockney Rebel. Harley kuoli maaliskuussa 2024. 

Yhtyeen alkuperäinen basisti Paul Jeffreys kuoli häämatkallaan Pan Amin matkustajakoneessa joulukuun 1988 Lockerbien pommi-iskussa. 

## Jäsenet

* Steve Harley – laulu, kitara (1972–1977, 1998–?; k. 2024)
* Stuart Elliott – rummut (1972–1977, 1998–?)
* Robbie Gladwell – laulu, kitara (1998–?)
* Lincoln Anderson – basso (2001–2014, k. 2014)
* John Crocker – viulu, mandoliini, kitara (1972–1974)
* Paul Jeffreys – basso (1972–1974; k. 1988)
* Nick Jones – kitara (1972)
* Pete Newnham – kitara (1972)
* Milton Reame-James – kosketinsoittimet (1972–1974)
* Jim Cregan – kitara (1975–1977)
* George Ford – basso (1975–1977)
* Duncan Mackay – kosketinsoittimet (1975–1977)
* Jo Partridge – kitara (1976–1977)

## Diskografia

#### Cockney Rebel
* The Human Menagerie (1973)
* The Psychomodo (1974)
#### Steve Harley & Cockney Rebel
*The Best Years of Our Lives (1975)
* Timeless Flight (1976)
* Love's a Prima Donna (1976)
* The Quality of Mercy (2005)

## Lähteet

## Aiheesta muualla
* Steve Harley & Cockney Rebel, yhtyeen sivusto
Sinfonia nro 1 (Skrjabin)

Aleksandr Skrjabin sävelsi **ensimmäisen [[sinfonia]]nsa** E-duurissa (op. 26) vuosina 1899–1900. Teos on kuusiosainen, ja sen finaalissa on mukana kaksi laulusolistia ja kuoro.

## Osat
# Lento
# Allegro dramatico
# Lento
# Vivace
# Allegro
# Andante

## Lähteet
Pianokonsertto (Skrjabin)

Aleksandr Skrjabinin **[[pianokonsertto|pianokonserton]]** (fis-molli, op. 20) varsinainen sävellystyö tapahtui muutaman päivän aikana syksyllä 1896. Orkestraation Skrjabin sai valmiiksi toukokuussa 1897. Hän kantaesitti teoksensa 23. lokakuuta 1897. Pianokonsertosta tuli Skrjabinin usein esittämä teos, ja se oli myös Sergei Rahmaninovin suosiossa. Rahmaninov johtikin teoksen esitystä vuonna 1911 ja esitti sen itse Skrjabinin muistolle vuonna 1915.

## Osat
# Allegro
# Andante
# Allegro moderato

## Lähteet
Sinfonia nro 4 (Dvořák)

Antonín Dvořákin **neljäs [[sinfonia]]** d-molli (B. 41, op. 13) sävellettiin tammi–maaliskuussa 1874. Dvořák muokkasi teosta vielä 1880-luvulla ja johti teoksensa ensimmäisen kokonaisesityksen 6. huhtikuuta 1892.

## Osat
# Allegro
# Andante sostenuto e molto cantabile 
# Scherzo: Allegro feroce
# Finale: Allegro con brio

## Kokoonpano
* piccolo
* 2 huilua
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* 3 pasuunaa
* patarummut
* lyömäsoittimet
* harppu
* jouset 

## Lähteet
Andre Ward

**Andre Ward** (s. 23. helmikuuta 1984 San Francisco, Kalifornia, Yhdysvallat) on yhdysvaltalainen nyrkkeilijä, olympiavoittaja, hallitseva raskaan keskisarjan IBF ja WBO ja entinen ylemmän keskisarjan WBA-ammattilaisliiton maailmanmestari. Urallaan Ward on myös voittanut raskaan keskisarjan  WBA super liiton mestaruuden. 

## Amatööriura
Oaklandista kotoisin oleva urheilullisesti lahjakas Ward aloitti nyrkkeilyuransa nyrkkeilijäisänä innoittamana. Amatöörinä Ward voitti käymistään otteluista 115 ja hävisi vain viisi. Viimeisen tappionsa hän kärsi vuonna 1996. Amatöörinä hän voitti Yhdysvaltain mestaruuden keskisarjassa vuonna 2001 ja raskaassa keskisarjassa 2003. Amatööriura kulminoitui olympiakultaan 2004 Ateenassa, missä hänestä tuli Yhdysvaltain ensimmäinen nyrkkeilyn kultamitalisti sitten vuoden 1996.

## Ammattilaisura
Olympiavoittonsa jälkeen Ward ryhtyi ammattilaiseksi. Ensimmäisessä ammattilaisottelussaan joulukuussa 2004 hän voitti Chris Molinan teknisellä tyrmäyksellä. 

Voitettuaan 16 ensimmäistä otteluaan paidattomana Ward pääsi 20. kesäkuuta 2008 iskemään WBO-liiton Pohjois-Amerikan NABO-tittelistä Jerson Raveloa vastaan ja voitti ottelun kahdeksannen erän teknisellä tyrmäyksellä. Hän puolusti titteliään 26. helmikuuta Henry Buchanania vastaan ottelussa, jossa panoksena oli myös Yhdysvaltain mestaruus ja voitti ottelun kaikin tuomariäänin. Saman vuoden toukokuussa Ward puolusti titteliään Edison Mirandaa vastaan niin ikään voitolla kaikin tuomariäänin.

Ward pääsi mukaan kuuden huipputason ylemmän keskisarjan nyrkkeilijän Super Six -turnaukseen. Ensimmäisessä ottelussaan hän voitti tanskalaisen Mikkel Kesslerin ja vei samalla Kesslerin WBA-liiton ylemmän keskisarjan   mestaruusvyön.

Ylemmässä keskisarjassa käydyn Super Six -turnauksen jälkeen Ward on noussut painoluokkaa ylemmäs raskaaseen keskisarjaan.

19. marraskuuta 2016 Ward kohtasi raskaan keskisarjan IBF ja WBO liittojen mestari Sergey Kovalevin. Käydyssä ottelussa Ward voitti Kovalevin 12 eräisen ottelun päätteeksi.

## Lähteet
* Ammattilaisottelutilastot Boxrec-tietokannassa

### Viitteet

## Aiheesta muualla
* Virallinen sivu
Haris Međunjanin

**Haris Međunjanin** (s. 8. maaliskuuta 1985 Sarajevo, Jugoslavia) on bosniahertsegovinalainen jalkapalloilija. Hän edustaa Yhdysvaltain MLS-liigassa pelaavaa Philadelphia Unionia ja on pelipaikaltaan hyökkäävä keskikenttäpelaaja.

Međunjanin on syntynyt Sarajevossa, mutta vuonna 1992 käydyn Bosnian sodan takia hän joutui 7-vuotiaana pakenemaan perheensä kanssa Alankomaihin. Lukuun ottamatta hänen isäänsä, joka oli sodassa ja menehtyi myöhemmin Sarajevon piirityksessä.

## Seurajoukkueura
Međunjanin teki 20. helmikuuta 2005 ensiesiintymisensä Eredivisiessa AZ Alkmaarin riveissä. Tämän jälkeen hänen peliaikansa jäi kuitenkin hyvin vähälle, ja niin hän pelasi kauden 2006–2007 lainalla Sparta Rotterdamissa. Vastuu jäi myös kolmannella kaudella Alankomaissa hyvin vähälle.

Elokuussa 2008 hän siirtyi espanjalaisseura Valladolidiin. Ensimmäisellä kaudellaan hän pelasi 18 ottelua, joissa syntyi yksi maali. Toisella kaudellaan hän teki viisi maalia pelaamissaan 24 ottelussa. Heinäkuussa 2010 hän siirtyi israelilaiseen Maccabi Tel Aviviin.

## Maajoukkueura
Međunjanin teki ensiesiintymisensä Bosnia ja Hertsegovinan maajoukkueessa 31. lokakuuta 2009 vuoden 2010 MM-karsintaottelussa Portugalia vastaan. Hän on pelannut 60 maaottelua ja tehnyt niissä yhdeksän maalia.

## Lähteet
* 
* 

### Viitteet
TP Mazembe

**Tout Puissant Mazembe** tai **TP Mazembe** on jalkapalloseura Kongon demokraattisen tasavallan toiseksi suurimmasta kaupungista Lubumbashista. Viisitoistakertaisena Kongon mestarina se on maan menestynein. Joukkue on myös viisinkertainen Afrikan Mestarien liigan voittaja. Seura on perustettu vuonna 1939 ja tunnettiin pitkään entisen sponsorinsa mukaan nimellä *Tout Puissant Englebert*. Kotiottelunsa joukkue pelaa modernilla vuonna 2012 valmistuneella Stade TP Mazembella ja seuralla on myös eurooppalaisten suurseurojen sekä norsunluurannikkolaisen ASEC Mimosasin mallin mukaan rakennettu junioriakatemia *Katumbi Football Académie*.

## Saavutukset
* 16 Zairen/Kongon demokraattisen tasavallan mestaruutta: 1966, 1967, 1969, 1976, 1987, 2000, 2001, 2006, 2007, 2009, 2011, 2012, 2013, 2014, 2016, 2017
* 5 Zairen/Kongon demokraattisen tasavallan cup-mestaruutta: 1966, 1967, 1976, 1979, 2000
* 3 Kongon demokraattisen tasavallan supercup-mestaruutta: 2013, 2014, 2016
* 5 Afrikan Mestarien liigan mestaruutta: 1967, 1968, 2009, 2010, 2015
* 1 Afrikan cupvoittajien cupin mestaruus: 1980
* 3 Afrikan Supercupin mestaruutta: 2010, 2011, 2016
* 2 CAF Confederation Cupin mestaruutta: 2016, 2017
* Jalkapallon seurajoukkueiden maailmanmestaruuskilpailut: Toinen sija 2010, finaalissa tappio Inter Milanille. Ensimmäinen afrikkalainen finalisti.

## Seurassa pelanneita
*  Janvier Besala Bokungu
*  Rainford Kalaba
*  Dioko Kaluyituka
*  Robert Kidiaba
*  Dieumerci Mbokani
*  Given Singuluma

## Entisiä päävalmentajia
*  Lamine N'Diaye (2010-2013)
*  Patrice Carteron (2013-2015)
*  Hubert Velud (2016)

## Lähteet

## Aiheesta muualla
*Joukkueen viralliset verkkosivut
Suomen Ammattinyrkkeilyliitto

**Suomen Ammattinyrkkeilyliitto** (**SAN**) on vuonna 1935 perustettu ammattinyrkkeilyn järjestö. Se toimii ammattilaisnyrkkeilyn edistämiseksi ja valvoo ammattinyrkkeilykilpailujen ja -tilaisuuksien järjestelyjä. Se kuuluu jäsenenä erilaisiin kansainvälisiin ammattinyrkkeilyorganisaatioihin. Liiton pääsihteeri on Jussi Niemonen.SAN toimi promoottorina ensimmäisessä Suomessa järjestetyssä ammattilaisnyrkkeilyottelussa 16.5.1935.

SAN:in lisenssin edellytyksenä on osallistuminen amatöörinä SM-kilpailuihin tai vähintään viisi ottelua, hyväksytty lääkärintarkastus, johon liittyy pakollinen pään magneettikuvaus. Lisenssi voidaan myöntää Suomen kansalaiselle tai Suomessa tai Norjassa pysyvästi asuvalle henkilölle.

SAN ei kuulu Kansainvälisen antidopingtoimiston WADA:n eikä Suomen antidopingtoimikunnan piiriin. SAN ei testaa nyrkkeilijöitä harjoituskaudella, ja sen antamat kilpailukiellot ovat normaalia lyhyempiä, koska se ei kuulu antidopingtoiminnan piiriin.

Marraskuussa 2019 julkisuuteen nousi SAN:in muista kansallisista ammattinyrkkeilyliitoista poikkeava toiminta, joka estää urheilijan kilpailemisen muissa kamppailulajeissa.

## Lähteet

## Aiheesta muualla
www.ammattinyrkkeily.net
Kapina laivassa

**Kapina laivassa** on yhdysvaltalaisten Charles Nordhoffin ja James Norman Hallin kirjoittama romaani vuodelta 1932. Kirja on ensimmäinen osa trilogiasta, joka pohjautuu brittiläisellä HMS Bountylla 1789 puhjenneeseen kapinaan, jossa miehistö syrjäytti aluksen komentajan luutnantti William Bligh'n. Trilogian kaksi muuta osaa ovat *Meren voittajat* (1933) ja *Pitcairn's Island* (1934).

Romaani on filmatisoitu kahdesti. Elokuva *[[Kapina laivalla (vuoden 1935 elokuva)|Kapina laivalla]]* valmistui vuonna 1935 ohjaajanaan Frank Lloyd. Lewis Milestonen ohjaus, myös nimeltään *[[Kapina laivalla (vuoden 1962 elokuva)|Kapina laivalla]]*, valmistui vuonna 1962. Vuoden 1984 elokuva *[[Bounty – kapina laivalla]]* ei pohjaudu Nordhoffin ja Hallin kirjaan.

## Lähteet
Zinn

**Zinn** voi viitata seuraaviin henkilöihin:

## Tieteilijöitä
* Johann Gottfried Zinn (1727–1759), saksalainen anatomi ja kasvitieteilijä
* Walter Zinn (1906–2000), kanadalaissyntyinen ydinfyysikko
* Howard Zinn (1922–2010), yhdysvaltalainen historioitsija ja ihmisoikeusaktivisti
* Ben Zinn (s. 1937), israelilainen insinööritieteilijä ja jalkapalloilija 
* Jon Kabat-Zinn (s. 1944), yhdysvaltalainen lääketieteen professori, tietoisuustaidon eli mindfulnessin kehittäjä

## Sotilaita
* George Zinn, Yhdysvaltojen sisällissodan aikainen kenraali
* Fred Zinn, yhdysvaltalainen lentäjä ja ilmavalokuvauksen uranuurtaja

## Urheilijoita
* Frank Zinn (1885–1936), yhdysvaltalainen baseballpelaaja
* Guy Zinn (1887–1949), yhdysvaltalainen baseballpelaaja
* Jimmy Zinn (1895–1991), yhdysvaltalainen baseballpelaaja
* Ben Zinn (s. 1937), israelilainen jalkapalloilija ja insinööri 
* Ronald Zinn (1939–1965), yhdysvaltalainen kilpakävelijä
*Elfi Zinn (s. 1953), saksalainen kilpajuoksija
 
## Muita
* Russel Zinn, kanadalainen tuomari
* Georg August Zinn (1901–1976), saksalainen poliitikko
Javi Rodríguez

**Javier Rodríguez Nebreda**, usein **Javi Rodríguez**, (s. 26. maaliskuuta 1974) on espanjalainen futsalpelaaja. Hän edustaa FC Barcelonaa, joka on osa samannimistä yleisseuraa.

Nuoruudessaan Rodríguez pelasi futsalin ohella myös koripalloa ja jalkapalloa. Hän kuitenkin valitsi futsalin ja debytoi aikuisten tasolla 18-vuotiaana Sant Andréussa. Hän siirtyi jo seuraavana vuonna pääsarjatasolla pelaavaan Indústrias Garcíaan. Rodríguez pelasi Indústriasissa viisi vuotta kunnes siirtyi Playas de Castellóniin 1997. Playas de Castellónissa hän voitti muun muassa kaksi Espanjan mestaruutta sekä kaksi UEFA Futsal Cupia. Vuonna 2006 Rodríguez siirtyi FC Barcelonan futsaljoukkueeseen. 

Rodríguez pelasi Espanjan futsalmaajoukkueessa ja toimi myös sen kapteenina. Hän voitti maajoukkueessa neljä Euroopan-mestaruutta ja kaksi maailmanmestaruutta. Rodríguez päätti maajoukkueuransa mestaruuteen 2010 EM-kisoissa, joissa hän oli myös turnauksen paras maalintekijä. Hän pelasi urallaan yhteensä 169 maaottelua, joissa hän teki 99 maalia.

## Seurat
* 1991–1992: Sant Andréu FS 
* 1992–1997: Indústrias García FS 
* 1997–2006: Playas de Castellón 
* 2006–: FC Barcelona

## Saavutukset
* Maailmanmestaruus: 2000, 2004
* Euroopan-mestaruus: 2001, 2005, 2007, 2010
* Espanjan-mestaruus: 2000, 2001
* UEFA Futsal Cup: 2002, 2003

## Lähteet
Plastic Beach

**Plastic Beach** on Gorillazin kolmas studioalbumi, joka julkaistiin Yhdysvalloissa 3. maaliskuuta 2010 ja Suomessa 10. maaliskuuta 2010.

Albumin nimi varmistui 27. lokakuuta 2009, kun Guardian haastatteli Damon Albarnia. Uudella albumilla esiintyvät mm. Snoop Dogg, Lou Reed, Mos Def, Bobby Womack, ja Barry Gibb.

Albumin ensimmäinen single on nimeltään *"Stylo"* (feat. Mos Def ja Bobby Womack). Kappale oli tarkoitus jakaa radiosoittoon vasta 25. tammikuuta 2010, mutta kappaleen nettiinvuodon takia single jaettiinkin radioille jo 21. tammikuuta. Digitaalisesti single julkaistiin 26. tammikuuta. Toinen single, *"On Melancholy Hill"*, julkaistiin 26. heinäkuuta 2010.

Albumi debytoi Suomen virallisen listan sijalla 41, ja ylsi toisella ja viimeisellä listaviikollaan sijalle 37.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Metacritic: 77/100
* Allmusic: 
* Dome.fi: 
* Entertainment Weekly: B
* Pitchfork Media: 8.5/10
* Rolling Stone: 
* Soundi: 

## Lähteet
Otto Halla-aho

**Otto Halla-aho** (20. maaliskuuta 1875 – 22. lokakuuta 1956) oli suomalainen Petäjäveden Kuivasmäen kylästä kotoisin ollut kansansoittaja ja kyläpelimanni. Häntä kutsuttiin myös lempinimillä *Halla-Otto*, *Hallan Otto* ja *Hallanen*.

Otto Halla-aho kierteli haitarinsa kanssa pitkin Keski-Suomen pitäjiä soittamassa. Hän oli tunnettu nasevista sutkautuksistaan ja hänestä on liikkeellä paljon juttuja ja tarinoita.

## Lähteet
* Keski-Suomen maakunta : henkilögalleria : Otto Halla-aho

### Viitteet

## Kirjallisuutta
* Risto Urrio : *Halla-Otto kiertävä kansansoittaja*.   Leikkimieli Ky 2008
LHC@home

**LHC@home** on BOINC-alustalla toimiva hajautetun laskennan projekti. Vapaaehtoiset ylläpitävät projektia Euroopan hiukkasfysiikan tutkimuskeskus CERNia varten. Se ei saa toimintaansa tutkimuskeskukselta rahoitusta. Projektin tavoitteena on auttaa huoltamaan ja parantamaan Large Hadron Collider -laitteen toimintaa. Projektista saatavaa dataa käyttävät hyväkseen tiedemiehet, jotka pyrkivät hyödyntämään sitä pyrkiessään parantamaan epävakaana tunnetun laitteen toimintavarmuutta.

## Aiheesta muualla
*LHC@home Project Page
Leave Out All the Rest

**Leave Out All the Rest** on kappale Linkin Parkilta. Se on viides ja viimeinen single yhtyeen kolmannelta, vuonna 2007 julkaistulta studioalbumilta, Minutes to Midnightilta. Single julkaistiin 14. heinäkuuta 2008. "Leave Out All the Rest" -kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.

## Listasijoitukset
Kappale oli yhden viikon Billboard Pop 100-listalla, sijalla 98 ja myös Billboard Hot Modern Rock Tracks -listan sijalla 11. Kappale on yksi Linkin Parkin huonoiten menestyneistä singleistä listoilla. Britanniassa on menestynyt huonommin yhtyeen kappaleista vain "Given Up", joka jäi kokonaan ilman listasijoitusta. Parhaat sijoitukset kappale sai Portugalin Airplay-listalta (5.), Turkin Top 20-listalta (9.), Saksan singlelistalta (15.), Itävallan singlelistalta (17.) ja Suomen singlelistalta (19.).

## Lähteet
Lumi (nimi)

**Lumi** on suomalainen naisen etunimi. Nimenä se oli jonkin verran käytössä jo 1900-luvun loppupuolella, mutta yleistyi vasta 2000-luvun alussa. Vuoden 2019 loppuun mennessä nimi Lumi oli annettu noin 4&nbsp;240 naiselle ja noin 20 miehelle.  Lumin nimipäivä on 2. helmikuuta. Se tuli kalenteriin vuoden 2010 nimipäiväuudistuksessa.

## Tunnettuja Lumi-nimisiä

* Lumi Kallio (s. 2008), lapsinäyttelijä
* Lumi Maunuvaara (s. 1997), yritysjohtaja
* Lumi, toinen Ähtärin eläinpuiston pandoista

## Lähteet
Sellokonsertto (Lalo)

Édouard Lalo sävelsi **[[sellokonsertto]]nsa** d-mollissa vuonna 1877. Sen kolmessa osassa kuuluvat espanjalaiset vaikutteet. Lalo sävelsi konserton sellisti Adolphe Fischerille, joka myös kantaesitti teoksen Pariisissa joulukuussa 1877. Teoksen levyttäneisiin kuuluvat Yo-Yo Ma, Jacqueline du Pré ja Maria Kliegel.

## Kokoonpano
* **[[sello]]**
* 2 huilua
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* 3 pasuunaa
* patarummut
* jouset

## Lähteet
Frans Jakob Chydenius

**Frans Jakob Chydenius** (29. toukokuuta 1828 Vaasa – 23. maaliskuuta 1866 Lapua) oli suomalainen pappi ja runoilija.

Chydeniuksen vanhemmat olivat Lapuan kirkkoherra Petter Kristian Chydenius ja hänen ensimmäinen vaimonsa Sofia Amalia Kellander. Hän kävi Vaasan triviaalikoulua 1837–1846 ja lukiota 1846–1851. Chydenius valmistui ylioppilaaksi Helsingissä kesäkuussa 1851 arvosanalla *[[Arvosana#Latinankieliset arvosanat Suomessa|laudatur]]*.

Chydenius vihittiin papiksi Turun hiippakunnassa marraskuussa 1854. Hän toimi kirkkoherran apulaisena Lapualla 1854–1859, kappalaisen apulaisena Ähtävällä 1855 ja vs. kappalaisena Kuortaneella 1859–1862. Vuodesta 1862 Chydenius oli Lapualla kirkkoherran virkavapaasijaisena ja armovuodensaarnaajana.

Chydenius oli naimisissa vuodesta 1857 Edla Sofia Eilsabet Lindforsin kanssa.

## Katso myös
* Chydenius

## Lähteet
VDH

Lyhenne **VDH** voi tarkoittaa ainakin seuraavia:

;Henkilöitä
*Pieter van den Hoogenband, moninkertainen olympiamitalisti
*Victor Davis Hanson, sotahistorijoitsija

;Muita
*Verband für das Deutsche Hundewesen, saksalainen rotukoirajärjestö
*Đồng Hớin lentoasema, IATA-koodi VDH, lentoasema Vietnamissa.
Isotöpörastas

**Isotöpörastas** (*Brachypteryx major*) on eteläisessä Intiassa tavattava siepot kuuluva varpuslintu. IUCN luokittelee lajin erittäin uhanalaiseksi

## Koko ja ulkonäkö
Kooltaan isotöpörastas on noin 15&ndash;cm. Päästään ja selästään laji on tumman harmahtavan sininen. Vatsa on väritykseltään keskeltä valkoinen ja kyljistään sekä alaperästään kellertävän ruskea. Isotöpörastas muistuttaa ulkonäöltään sinitöpörastasta (*Brachypteryx montana*), mutta on sitä suurikokoisempi ja isotöpörastaalta puuttuu sinitöpörastaan valkoinen silmäkulmajuova. Sinitöpörastaan vatsa on myös tummempi.

## Levinneisyys ja elinympäristö
Isotöpörastasta tavataan Etelä-Intiasta Länsi-Ghattien vuoriston alueelta. Lajin elinympäristöä ovat ainavihannat shola-metsät, joille ovat tyypillisiä metsälaikut, joita ympäröivät ruohomaat. Lintua tavataan myös akaasia- ja eukalyptusviljelmiltä, jotka sijaitsevat luonnontilaisten metsien läheisyydessä. Isotöpörastasta tavataan useimmiten metsistä, jotka sijaitsevat 900&ndash;2&nbsp;600 metrin korkeudella meren pinnasta.

## Kanta ja uhat
Isotöpörastaskannan kooksi arvioidaan 10&nbsp;000&ndash;20&nbsp;000 yksilöä. Vaikka laji sietää jonkin verran elinympäristön muutoksia, metsien tuhoutuminen ja pirstaloituminen hakkuiden ja maastopalojen vuoksi on kannalle suuri uhka. Lisäksi polttopuiden kerääminen metsistä pesimäkauden aikaan voi häiritä pesintää ja heikentää pesimistulosta.

## Lähteet
FightAIDS@Home

**FightAIDS@Home** on hajautetun laskennan projekti BOINC-alustalla. Tosin kuin monella muulla projektilla, *FightAIDS@Homella* ei ole omia palvelimia vaan se on ”upotettu” World Community Grid -projektiin. Projekti aloitettiin vuonna 2005. Hankkeen taustalla on Scrippsin tutkimusinstituutin Olson Laboratory Kalifornian La Jollassa. Projektin ensimmäisessä vaiheessa vertailtiin yli 20 miljoonaa mahdollista lääkekohdetta. Projektin toisessa vaiheessa pyritään löytämään näistä lupaavimmat. Toisessa vaiheessa näitä pyritään tutkimaan tarkemmin.

*FightAIDS@Home* pyrkii etsimään uusia lääkemolekyylejä, jotka voisivat hillitä HI-viruksen leviämistä soluissa.

Projektiin voi osallistua myös älypuhelimella tai tabletilla, jossa on Android-käyttöjärjestelmä.

## Lähteet
Help Defeat Cancer

**Help Defeat Cancer ** on BOINC-alustalla toimivassa World Community Grid -projektissa ollut hajautetun laskennan projekti. Projektissa hyödynnettiin TMA-tekniikkaa (tissue microarray). Projektin käynnisti IBM vuonna 2006 yhdessä newjerseyläisen yliopiston kanssa. Projektiin kykeni osallistumaan lataamalla IBM:n ylläpitämältä sivustolta maksuttoman sovelluksen, joka käytti tietokoneen ylimääräistä laskenta-aikaa. Projekti on lopetettu nykyään ja se on korvautunut uudemmalla projektilla.

## Lähteet
Jääkiekon maailmanmestaruuskilpailut 1938

**Jääkiekon maailmanmestaruuskilpailut vuonna 1938** olivat lajin 12. maailmanmestaruuskilpailut, ja ne pelattiin Prahassa, Tšekkoslovakiassa. Kanada kukisti loppuottelussa Euroopan-mestaruutensa uusineen Ison-Britannian ja voitti kymmenennen maailmanmestaruutensa. Yhdysvallat ei yllättäen selvinnyt kuuden parhaan joukkoon. Kanada joutui jatkosarjassa yllättävän tiukoille. Se voitti Saksan vasta jatkoajan jälkeen. Unkarin kanssa Kanada pelasi puolestaan tasapeliin kolmesta pelatusta pakollisesta jatkoerästä huolimatta.

## Alkusarja
Alkusarjalohkojen kolme parasta etenivät jatkoon. 
### Karsintaryhmä 1

### Karsintaryhmä 2

### Karsintaryhmä 3

## Jatkosarja
### Jatkolohko A

### Jatkolohko B

### Jatkolohko C

Lohkojen voittajat ja Saksa etenivät välieriin. Saksa pääsi jatkoon etukäteen laaditun säännön perusteella, jonka mukaan Kanadan tai Yhdysvaltain voittaessa lohkonsa myös lohkon paras eurooppalainen joukkue pääsee mitaliotteluihin.

## Välierät

## Sijoitusottelut
### Ottelu 5. sijasta

### Pronssiottelu

### Loppuottelu

## Lopullinen järjestys

## Lähteet
* http://www.passionhockey.com/hockeyarchives/mondial1938.htm
* (Wiener) Sporttagblatt 11.helmikuuta 1938 sivu 1 - 1.kierroksen lohkot ja otteluohjelma 

### Viitteet
Ladun seisake

**Ladun seisake** () oli rautatien seisake Vuokatin urheiluopiston alueella Sotkamon kunnan Vuokatin kylässä rataosalla . Liikennepaikka sijaitsi hieman yli kilometrin päässä Vuokatin rautatieasemalta Joensuun suuntaan.

Latu avattiin liikenteelle 1. huhtikuuta 1947, ja aikataulunmukainen henkilöliikenne lakkautettiin 17. elokuuta 1993. Itse liikennepaikka lakkautettiin vasta 9. tammikuuta 2005.

Seisakkeen vanha betonikatos on yhä olemassa.

## Lähteet

## Aiheesta muualla
* Vaunut.org: kuvia Ladun liikennepaikalta
PKL

Lyhenne **PKL** tai **Pkl** voi tarkoittaa ainakin seuraavia:

* PKL Group, keittiö- ja catering-välineyritys
* .pkl, Micromassin massaspektrometriohjelmiston käyttämä datatiedoston tiedostopääte
* Protestantesch Kiirch vu Letzebuerg, PKL, Luxemburgin protestanttikirkko
* Pakatoan lentopaikka, IATA-koodi PKL, lentopaikka Pakatoan saarella
* .
* PKL, pakkokeinolaki
* Perinteinen kiinalainen lääkintä
* Pohjoismaisen Konservaattoriliiton (NKF) Suomen osasto
* Poliklinikka
* Pääkaupunkiseudun Kaupunkiliikenne Oy
Sinfonia nro 1 (Arnold)

Malcolm Arnold sävelsi **ensimmäisen [[sinfonia]]nsa** (op. 22) vuonna 1949 ja johti itse sen kantaesityksen vuonna 1951.

## Osat
# Allegro
# Andantino
# Vivace con fuoco

## Levytyksiä
*1980: Malcolm Arnold ja Bournemouthin sinfoniaorkesteri (EMI Classics)
*1995: Richard Hickox ja Lontoon sinfoniaorkesteri (Chandos Records)
*1996: Vernon Handley ja Royal Philharmonic Orchestra (Conifer; julkaistu uudelleen Deccan kautta)
*1996: Andrew Penny ja RTÉ:n kansallinen sinfoniaorkesteri (Naxos)

## Lähteet
Peter Gustaf Wikman

**Peter Gustaf Wikman** (7. heinäkuuta 1812 Vehkalahti – 7. lokakuuta 1867 Viipuri) oli suomalainen ruotsiksi ja suomeksi kirjoittanut kirjailija.

## Teoksia
* *Sjö- och stapel-staden Fredrikshamns historia, ifrån stadens grundläggning intill närwarande tid : uti kronologisk öfwersigt med föregående tafla af Kymmenegårds län*.    Cederwaller, Wiborg 1846
* *Uhri-altar : sangar-veisu 5:ssä laulussa*.   Cederwaller, Wiborg 1848

## Lähteet
*
Johan Albert Söderholm

**Johan Albert Söderholm** (9. toukokuuta 1827 Turku – 22. lokakuuta 1866 Helsinki) oli suomalainen filosofian tohtori ja Helsingin yliopiston roomalaisen kirjallisuuden dosentti.

Söderholm syntyi Anna Kristina Falkin aviottomana lapsena. Hänen äitinsä meni 1835 naimisiin Turun puuseppäin vanhimman Anders Johan Söderholmin kanssa. Söderholm kävi Turun triviaalikoulua ja lukiota päästen ylioppilaaksi 1847. Hän valmistui filosofian kandidaatiksi 1850 sekä lisensiaatiksi ja tohtoriksi 1853. Söderholm toimi vuodesta 1852 Helsingin yliopiston roomalaisen kirjallisuuden dosenttina ja vuodesta 1863 samalla Helsingfors Lyceumin kreikan kielen opettajana.

Väitöskirjojensa lisäksi Söderholm julkaisi useita latinan kielen oppikirjoja kouluja varten.

## Lähteet
* 
*  Luettu 2.2.2010.
* Helsingin yliopiston opettaja- ja virkamiesmatrikkeli 1640-1917, osa P-Ö
Lars Isak Ahlstubbe

**Lars Isak Ahlstubbe** (28. toukokuuta 1804 Oravainen – 13. helmikuuta 1870 Hamina) oli suomalainen lääkäri ja ruotsiksi kirjoittanut runoilija.

Ahlstubben vanhemmat olivat Oravaisten kappalainen Johan Ahlstubbe ja Maria Kristina Bergenklinga. Hän kävi Vaasan triviaalikoulua ja pääsi ylioppilaaksi 1822. Ahlstubbe valmistui filosofian kandidaatiksi ja maisteriksi 1832, lääketieteen kandidaatiksi 1837, lääketieteen lisensiaatiksi 1839 ja lääketieteen tohtoriksi 1840. Ahlstubbe toimi koleralääkärinä 1831 Mäntsälässä ja sai rauhallisella käytöksellään estetyksi mellakan syntymisen paikkakunnalla. Hän oli Haminan kaupunginlääkärinä vuodesta 1840 ja sen jälkeen piirilääkärinä Tampereella vuodesta 1855, Lappeenrannassa vuodesta 1858 ja Haminassa vuodesta 1868.

Ahlstubbe oli käynyt koulua Vaasassa samaan aikaan kun Johan Ludvig Runeberg ja heidän ystävyytensä säilyi koko elämän läpi. Ahlstubbe kuului jäsenenä myös Lauantaiseuraan ja Suomalaisen Kirjallisuuden Seuraan.

Ahlstubbe oli naimisissa vuodesta 1844 Alexandrine Swertschkoffin kanssa.

## Lähteet
* 
* Luettu 2.2.2010.
* Heikki Impivaara : Pohjalaisia sukujohtoja II : Ahlstubbe. Suomen Sukututkimusseuran Vuosikirja 9(1925), s. 245–251
Franzén

**Franzén** on seuraavien henkilöiden sukunimi:

* Edvin Franzén (1897–1975), suomalainen kauppias, yrittäjä ja yritysjohtaja, kauppaneuvos
* Frans Mikael Franzén (1772–1847), suomalainen pappi ja runoilija
* Frans Johan Franzén (1819–1887), suomalainen kauppaneuvos, laivanvarustaja ja sahateollisuuden harjoittaja, kauppaneuvos Johan Franzénin poika
* Georg Franzén (1895–1949), suomalainen jääkärimajuri
* Johan Franzén (1784–1849), suomalainen kauppaneuvos, laivanvarustaja ja sahateollisuuden harjoittaja, Frans Mikael Franzénin veli
* Johan Franzén (1879–1946), suomalainen poliitikko (RKP)
* Johan Franzén (s. 1979), ruotsalainen jääkiekkoilija
* Nils-Olof Franzén (1916–1997), ruotsalainen kirjailija
* Peter Franzén (s. 1971), suomalainen näyttelijä
* Zachris Franzén (1787–1852), suomalainen kauppaneuvos, laivanvarustaja ja teollisuusyrittäjä, Frans Mikael Franzénin veli
TRR

Lyhenne **TRR** tai **Trr** voi tarkoittaa ainakin seuraavia:

* China Bayn lentoasema, IATA-koodi TRR, lentoasema Trincomaleessa, Sri Lankassa
* Test Requirements Review
* TRR, Yhdysvaltain Iraniin toimittama tutkimusreaktori vuodelta 1960
* Kisko-Kalle, raidetraktori, Valtionrautateiden käyttämä kalustosarjatunnus Trr
* Tornio-raja (lyh. Trr, ) Suomen ja Ruotsin välillä valtakunnanrajalla sijaitseva liikennepaikaksi määritelty kohta rataosalla .
Claes Fredrik Corander

**Claes (Klaus, Clas) Fredrik Corander** (7. heinäkuuta 1822 Mikkeli – 9. maaliskuuta 1872 Jyväskylä) oli suomalainen opettaja ja toimittaja. Hän käytti nimimerkkejä *Lavus Corander*, *Lavus* ja *Savon Lassi*.

Coranderin vanhemmat olivat Mikkelin nimismies, toimitusvouti Karl Fredrik Corander ja Lovisa Charlotta Nass. Hän kävi Loviisan triviaalikoulua ja Porvoon lukiota päästen ylioppilaaksi 1843. Axel Gabriel Corander (1827–1877) ja Henrik Konstantin Corander (1814–1878), molemmat myös opettajia ja toimittajia, olivat hänen veljiään. Corander suoritti pappistutkinnon 1845. Hän toimi Kuopion yläalkeiskoulun 3. kollegana vuodesta 1847 ja 2. kollegana vuodesta 1851. Hän oli Jyväskylän yläalkeiskoulun konrehtorina vuodesta 1858 ja Jyväskylän alkeisoppilaitoksen ruotsin ja suomen kielten kollegana vuodesta 1862.

Corander avusti 1840-luvun lopulla toista Kuopion yläalkeiskoulun opettajaa Joachim Zittingiä Kuopiossa ilmestyneen Maamiehen Ystävän toimitustyössä.

Corander oli naimisissa vuodesta 1859 Ida Olivia Nygrénin kanssa.

## Teoksia
* *Yleinen maa-tiede*, Lavus Koranderin kirjoittama. Zilliakus, Wiipuri 1862, 2. laitos Jyväskylän Suomen kirjallisseura 1868 (Kirjan 2. laitos vuodelta 1868 Dorian Kansalliskirjastossa)
* *Näytelmiä 1 : 1868 ja 1968 : leikkikuwailus lauluilla kahdessa näytöksessä, kumpiki kahdella waihoksella : mukailema [[August Blanche]]'n teoksesta; Kalatyttö : kuwailus laululla yhdessä näytöksessä*, L. C:n tekemä. Viipurin suomalainen kirjallisuusseura, Viipuri 1867

## Lähteet
* 
*  Luettu 2.2.2010.

## Aiheesta muualla
* Vapaasti ladattavia Claes Coranderin e-kirjoja Projekti Lönnrotilta
OmniTRAX

**OmniTRAX, Inc.** on yhdysvaltalainen yhtiö, joka omistaa ja hallinnoi seitsemäätoista paikallista tai alueellista rautatieyhtiötä kymmenessä Yhdysvaltain osavaltiossa sekä kolmessa Kanadan provinssissa. Yhtiön kotipaikka on Denver, Colorado, ja se on The Broe Groupin tytäryhtiö. OmniTRAXin rautatieliikennetoiminnot alkoivat vuonna 1986, kun yhtiö hankki omistukseensa Great Western Railway of Coloradon.

Rautatieliikenteen lisäksi yhtiö tarjoaa vaihtotyö- ja vetokaluston huoltopalveluja, yhdistettyjä kuljetuksia sekä siirtokuormauspalveluja. Yhtiö omistaa myös Churchillin sataman Manitobassa, Kanadassa, sekä sinne johtavan Hudson Bay Railwayn.

## OmniTRAX-konserniin kuuluvat yhtiöt

## Lähteet
Pseudo-Aristoteles

**Pseudo-Aristoteles** on yleisesti käytetty nimitys niistä tuntemattomista kirjailijoista, jotka ovat kirjoittaneet Aristoteleen nimiin laitettuja pseudepigrafisia filosofisia tai lääketieteellisiä teoksia.

Aristoteleen nimiin laitettuja teoksia kirjoitettiin erityisesti keskiajalla sekä Euroopassa, Pohjois-Afrikassa että arabien parissa. Teokset ovat päätyneet Aristoteleen nimiin joko siksi, että alkuperäinen kirjoittaja on kirjoittanut ne tämän nimissä, tai siksi, että niitä on myöhemmin pidetty virheellisesti tämän kirjoittamina. Aristoteles oli kirjoittanut niin monia teoksia niin monista aiheista, että hänen nimiinsä oli mahdollista laittaa kaikenlaisia tieteellisiä teoksia. Teoksen laittaminen Aristoteleen nimiin tuotti sille mainetta ja hyväksyntää, koska Aristotelesta pidettiin monien asioiden suhteen auktoriteettina sekä läntisten että islamilaisten oppineiden parissa.

Tunnettuja myöhäisen antiikin tai keskiajan pseudo-aristoteelisia teoksia ovat ensimmäiseltä tai toiselta vuosisadalta peräisin oleva kosmografinen teos *[[Maailmankaikkeudesta (Aristoteles)|Maailmankaikkeudesta]]* (*De mundo*), joka yhdistelee stoalaisia, peripateettisia ja uuspythagoralaisia oppeja; arabiankielinen *[[Aristoteleen teologia]]* (*Theologia aristotelica*), joka on todellisuudessa uusplatonilainen teos; siihen liittyvä samoin uusplatonilainen *[[Liber de causis]]* (”Syiden kirja”); *[[De pomo]]* eli *Risālat al-Tuffāha*; *[[Secretum secretorum]]* eli *Sirr al-Asrar*; sekä jonkun islamilaisen kirjailijan geologiaa käsittelevä teos *De proprietatibus elementorum*.

Pseudo-aristoteelisia teoksia tuotettiin vielä uudellakin ajalla. Eräs esimerkki on ihmisen lisääntymistä käsitellyt *Aristotle’s Master-piece* Englannista 1690-luvulta. Aristoteleen nimi liitettiin teokseen todennäköisesti siksi, että näin teokselle voitiin saada uskottavuutta esittämällä, että teos on alkuperältään hyvin vanha.

## Lähteet

## Kirjallisuutta

*
Jääkiekon maailmanmestaruuskilpailut 1939

**Jääkiekon maailmanmestaruuskilpailut 1939** pelattiin Sveitsissä Baselissä ja Zürichissä 3.–12. helmikuuta. Kanada voitti maailmanmestaruuden ja isäntäjoukkue Sveitsi samassa yhteydessä ratkotun Euroopan-mestaruuden. Maailmanmestaruuskilpailujen ensikertalaiset Suomi ja Jugoslavia jäivät viimeisiksi. Kanadan edustajana oli Trail Smoke Eaters -amatöörijoukkue. 

## Alkusarja
### Karsintaryhmä 1

**Uusintaottelu**

### Karsintaryhmä 2

### Karsintaryhmä 3

### Karsintaryhmä 4

## Jatkolohkot

### Sijat 9.–14.

#### Ryhmä A

#### Ryhmä B

### Sijat 1.–8.

#### Välieräryhmä A

#### Välieräryhmä B

## Sijoitusottelut
### Ottelu 9. sijasta

### Ottelut sijoista 5.–8.
Iso-Britannia luovutti.

### Mitalisarja

**Uusintaottelu maailmanmestaruuskilpailujen pronssimitaleista ja Euroopan-mestaruudesta:**

Euroopan-mestaruus ratkaistiin kolmisen viikkoa varsinaisten kisojen jälkeen, jolloin mitalisarjassa tasapisteisiin päätyneet Sveitsi ja Tšekkoslovakia kohtasivat Baselissa noin 16 000:n katsojan ollessa paikalla. Sveitsin voitti kolmannen Euroopan-mestaruutensa. Myös maan aiemmat Euroopan-mestaruudet olivat kotikisoista, vuosilta 1926 ja 1935. Kymmenen päivää ottelun jälkeen Tšekkoslovakia lakkasi olemasta itsenäinen valtio. Se jakautui Saksaan kuuluvaan Böömin ja Määrin protektoraattiin ja itsenäiseen Slovakiaan.

## Lopullinen järjestys

Reilun pelin tunnustus:  Tšekkoslovakia

### Pistepörssi

## Katso myös
*Suomen joukkue jääkiekon maailmanmestaruuskilpailuissa vuonna 1939

## Lähteet

* http://hockey365.celeonet.fr/hockeyarchives/mondial1939.htm 
* http://www.todor66.com/hockey/world/index.html
### Viitteet